ஸர்மிளா செய்யித்

ஸர்மிளா செய்யித்(Sharmila Seyyid) ஒரு இலங்கை முஸ்லிம் எழுத்தாளர், பத்திரிகையாளர், சமூக செயற்பாட்டாளரும் ஆவார்.

 இளமைக் காலம் 
இவர் 1982 ஆம் ஆண்டு அக்டோபர் 11 ஆம் தேதி இலங்கையின் ஏராவூர்-இல் பிறந்து வளர்ந்தார். இலங்கை உள்நாட்டு போர் (1983–2009) காலத்தில். "என் நினைவுகள் யுத்தம், குற்றங்கள் மற்றும் இடம்பெயர்வுகள் என்பதாகவே இருக்கின்றன," இவ்வாறாக ஸர்மிளா தன்னுடைய இளமைக் காலத்தை பற்றி கூறியுள்ளார்.

 சமூகப் பணியும் எழுத்துப் பணியும் 
ஸர்மிளா பத்திரிகையாளராகவும் சமூக செயற்பாட்டாளராகவும் பணியாற்றியுள்ளார். இவர் 2009ஆம் ஆண்டு சமூக மேம்பாட்டு அமைப்பு ஒன்றை உருவாக்கினார். மேலும், தனது சகோதரியுடன் இணைந்து ஏராவூரில் ஒரு பள்ளியை நடத்தினார்.

2012ஆம் ஆண்டு இவர் தனது முதல் கவிதை தொகுப்பான 'சிறகு முளைத்த பெண்' என்ற நூலை வெளியிட்டார். இவர் தமிழ்நாட்டில் ஸ்டெல்லா மேரீஸ் கல்லூரியில் சமூக பணியியல் இளநிலைப் பட்டம் பெற்றார்.

இவர் எழுதிய முதல் நாவலான 'உம்மத்' 2014ஆம் ஆண்டுவெளியானது. இந்த நாவல் இலங்கை உள்நாட்டு போரின் போது அங்கு வசித்து வந்த யோகலட்சுமி, தெய்வானை, தாவக்குல் ஆகிய மூன்று பெண்களின் வாழ்க்கை அனுபவங்களை பேசுவது போல அமைந்துள்ளது. இந்த நூலினை கீதா சுப்பிரமணியன் ஆங்கிலத்தில் மொழிபெயர்ப்பு செய்துள்ளார்.

இந்த நாவலில் பர்தா முறைக்கு எதிராக இவர் எழுதியுள்ளது பெரும் சர்ச்ச்கை உணடுப்பண்ணியது. 2015ஆம் ஆண்டு இலங்கைக்கு திரும்பினார். அங்கே,  'மந்திரா லைஃப்' எனும் அமைப்பை உருவாக்கி, பெண்களின் பொருளாதார சுதந்திரத்திற்கு வழிவகுத்தார்.

2019 இலங்கை ஈஸ்டர் குண்டுவெடிப்பு சம்பவத்திற்குப் பிறகு இவர் இலங்கையை விட்டு வெளியேறினார். இரண்டு மாதக் காலம் ஆர்ட் ஓமி நுழைவுத் திட்டத்தில் இருந்தார். பின்னர் இந்தியா, தாய்லாந்து போன்ற இடங்களில் வசித்தார்.  2023 ஆண்டின் தொடக்கத்தில் இவர் ஐக்கிய நாடுகளின் கூட்டமைப்பில் இணைந்து பணியாற்ற தொடங்கினார்.

எழுதிய நூல்கள்
சிறகு முளைத்த பெண்http://www.bookconnect.in/products/siragu-mulaitha-pen
உம்மத் http://www.bookconnect.in/products/ummat
ஒவ்வா
எங்கள் விருப்பத்திற்கு எதிராக 
மறுப்பும் உயிர்ப்பும் 
உயிர்த்த ஞாயிறு 
பணிக்கர் பேத்தி
சிவப்புச் சட்டை சிறுமி 

வெளி இணைப்புகள்

பகுப்பு:இலங்கை முஸ்லிம் பெண் எழுத்தாளர்கள்
பகுப்பு:இலங்கை முஸ்லிம் எழுத்தாளர்கள்
பகுப்பு:1982 பிறப்புகள்